**VILNIAUS R. ZUJŪNŲ GIMNAZIJA**

PATVIRTINTA

Vilniaus r. Zujūnų gimnazijos

direktoriaus

2017 m. kovo 31 d.

įsakymu Nr. V-38

**MOKINIŲ ELGESIO TAISYKLĖS GIMNAZIJOJE**

**I. Bendroji dalis:**

* Mokiniai laikosi Lietuvos Respublikos įstatymų, gimnazijos nuostatų, vidaus darbo tvarkos ir moksleivio elgesio taisyklių; nuolat lanko gimnaziją;
* vykdo gimnazijos direktoriaus, gimnazijos tarybos, mokytojų tarybos ir mokinių tarybos nutarimus;
* gerbia valstybinę, gimtąją kalbą ir kultūrą, kitas kalbas ir kultūras;
* mandagiai bendrauja ir gerbia kitų žmonių nuomonę ir įsitikinimus;
* kiekvienoje situacijoje elgiasi garbingai, rūpinasi gimnazijos garbe, tradicijomis, gimnazijos bendruomenės gerove;
* nepripažįsta kitų žmonių priespaudos ir įžeidžiančių veiksmų, supranta kitus žmones ir jiems

padeda;

* stropiai mokosi, gerbia mokytojus ir kitus gimnazijos bendruomenės narius (suaugusiuosius ir

vaikus), nepažeidžia jų teisių ir teisėtų interesų;

* reiškia savo nuomonę ir abejones dėl ugdymo turinio;
* kreipiasi į auklėtojus, mokytojus, gimnazijos direktorių su savo problemomis ir abejonėmis;
* siekia žinių ir įgūdžių pasinaudodami gimnazijos teikiamomis galimybėmis;
* dalyvauja visuomeninėje, socialinėje, pilietinėje ir nepamokinėje veikloje; renginiuose laikosi mokytojų nustatytos tvarkos, vykdo budinčio mokytojo reikalavimus;
* pagal savo galimybes ir sugebėjimus dalyvauja gimnazijos testuose, pasiekimų patikrinimuose bei sąžiningai juos atlieka; atstovauja gimnazijos konkursuose, olimpiadose, peržiūrose, varžybose.

**II. Mokinio išvaizda:**

* Mokiniai yra tvarkingi ir švarūs;
* gimnazijoje dėvi uniformą ir atrodo tvarkingai, kabina drabužius rūbinėje, nevaikščioja gimnazijoje su striuke ir galvos apdangalu.

**III. Tvarka pamokos metu:**

* Mokiniai į pamokas ateina laiku;
* yra pasiruošę pamokoms;
* neatlikę namų darbų mokiniai, apie tai pamokos pradžioje pasako mokytojui ir nurodo priežastį;
* per pamoką dirba tyliai, palaiko tvarką, netrukdo mokytojui ir kitiems mokiniams;
* valgyti, gerti ir kramtyti gumą leidžiama tik pertraukų metu;
* išjungia mobilųjį telefoną (išimtiniais atvejais mokytojas gali nepaisyti šios taisyklės);
* neleidžia garso įrašų, neįjungia muzikos;
* elgiasi kultūringai pamokose su mokytojais, draugais ir kolegomis, leidžia kitiems mokiniams ramiai dirbti, išssisakyti, nekomentuoja kitų žmonių kalbos, vaikščioja po klasę tik mokytojui leidus, diskutuoja su mokytoju tik pamokos tema;
* išeina iš pamokos tik leidus mokytojui;
* praleisti pamokas galima tik pateisinamos priežasties atveju;
* atsako už mokiniui išduotų vadovėlių tvarką, priežiūrą ir apsaugą;
* mokiniai yra vertinami už savo sugebėjimus;
* yra iš anksto įspėjami apie žinių patikrinimo laiką bei apimtį.

**IV. Pertraukų metu:**

* Mokiniai kalba mandagiai, nekeliant balso, valdo savo emocijas, yra mandagūs su suaugusiaisiais, bendraamžiais, gimnazijos darbuotojais;
* netoleruoja ir ignoruoja agresyvų elgesį;
* smurtas, piktnaudžiavimas ir žeminimas yra draudžiamas;
* vienas kitam simpatizuojantys mokiniai, negali rodyti savo artimų jausmų demonstratyviai.

**V. Bendrosios taisyklės dėl narkotinių ir psichotropinių medžiagų vartojimo bei**

**kitų teisės pažeidimų:**

* Mokiniai rūpinasi savo bei savo draugų sveikata ir saugumu, nevartoja tabako, alkoholinių gėrimų ir kitų kvaišalų, nesiūlo to kitiems;
* į gimnazija negali atsinešti aštrių, degių, sveikatai pavojingų daiktų (dujų balionėlių, peilių ir kt.), cigarečių, alkoholinių gėrimų.

**VI. Atsakomybė:**

* Mokiniai atlygina savo pačių padarytą žalą;
* rūpinasi gimnazijos nuosavybe, užkerta kelią jos niekinimui, palaiko joje švarą ir tvarką, nešiukšlina ir negadina sienų, stalų ir kėdžių, nesispjaudo, negadina viešosios nuosavybės;
* piktybiškai sugadinus gimnazijai priklausančią nuosavybę, mokinio tėvai/globėjai atlygina žalą pagal rinkos kainą, vadovaujantis Civiliniu Kodeksu;
* praleidinėjančius pamokas, pažeidinėjančius vidaus tvarkos taisykles, nepatenkinamai besimokančius mokinius svarsto gimnazijos Vaikų gerovės komisija;
* rūkantys gimnazijoje ar gimnazijos teritorijoje mokiniai, vadovaujantis savivaldybės nutarimu, galiojančiais įstatymais, baudžiami piniginėmis baudomis;
* mokinio, kuris grubiai pažeidė arba nuolat pažeidinėja mokinio elgesio taisykles, elgesys arba būtinybė pašalinti jį iš gimnazijos, svarstoma Mokytojų tarybos posėdyje.

**MOKINIŲ ELGESIO TAISYKLĖS GIMNAZIJOJE**

**Mokinių teisės:**

* Mokinys turi teisę naudotis visomis Lietuvos Respublikos Konstitucijoje ir įstatymuose, Jungtinių Tautų Organizacijos, Vaiko teisių apsaugos konvencijoje numatytomis teisėmis ir laisvėmis;
* Teisę į mokslą, kuris ugdytų jo bendrą kultūrinį išprusimą, intelektą, sugebėjimus, pažiūras, dorovinę bei socialinę atsakomybę, sudarytų sąlygas asmenybei vystytis;
* Kiekvienam vaikui turi būti užtikrintos galimybės išmokti gerbti tėvus, auklėtojus, mokytojus, kitus žmones, savo gimtąją, valstybinę kalbą ir kultūrą, kitas kalbas ir kultūras, gamtą, pasiruošti savarankiškam gyvenimui, darbui ir tapti naudingu visuomenės nariu;
* Į pirminę sveikatos priežiūrą;
* Į saviraiškos laisvę, nekenkiant kitiems;
* Gauti informaciją apie Gimnaziją, jos vykdomas švietimo programas, mokymo (si) formas;
* Rinktis mokyklos siūlomus pasirenkamuosius dalykus, užsienio kalbą, mokymosi lygį, dalykų modulius, neformaliojo ugdymo būrelius;
* Nemokamai naudotis Gimnazijos biblioteka, vadovėliais ir kita literatūra, kabinetuose esančiu inventoriumi, informacinių technologijų įranga (tik mokymosi tikslams);
* Esant būtinybei, nustatyta tvarka gauti mokymą namuose arba, Mokytojų tarybai pritarus, mokytis savarankiškai;
* Dalyvauti gimnazijos savivaldoje;
* Teikti siūlymus dėl ugdymo proceso ir neformaliojo ugdymo veiklos tobulinimo;
* Gauti psichologinę, specialiąją pedagoginę, socialinę, logopedo ir informacinę pagalbą;
* Į nešališką mokymosi pasiekimų vertinimą;
* Gauti gimnazijoje nemokamą maitinimą įstatymų nustatyta tvarka;
* Į minties, sąžinės, religijos ir žodžio laisvę;
* Į visiems vienodas galimybes ir lygias sąlygas skleisti savo gebėjimus bei talentą

**Mokinio pareigos:**

* Laikytis Lietuvos Respublikos įstatymų, kitų teisės aktų gimnazijos nuostatų, vidaus tvarkos taisyklių bei mūsų gimnazijos mokinio elgesio taisyklių reikalavimų.
* Mokytis pagal savo sugebėjimus, gerbti mokymo įstaigos bendruomenės narius ir jų

nuomonę.

* Aktyviai dalyvauti gimnazijos veikloje: įvairiuose gimnazijos ir rajoniniuose renginiuose, projektuose, konkursuose bei olimpiadose.
* Laikytis higienos reikalavimų: mokymo įstaigoje vilkėti tvarkingą ir švarią aprangą, kepures, pirštines, paltus bei striukes būtina palikti rūbinėje.
* Nevėluoti į pamokas, nepraleidinėti jų be pateisinamos priežasties. Praleistas pamokas turi pateisinti tėvų (globėjų, rūpintojų) rašteliai, gydytojų pažymos ar kitų įstaigų išrašyti dokumentai. Tėvai (globėjai, rūpintojai) gali pateisinti ne daugiau kaip 2 iš eilės praleistas dienas. Jeigu mokinys neturi pateisinamo dokumento už praleistas pamokas, dalyko mokytojui pareikalavus, privalo atsiskaityti.
* Pasiruošti pamokoms, turėti reikalingas mokymosi priemones: knygas, rašymo priemones, sąsiuvinius, pažymių knygelę, kurią atsakinėdamas privalo pateikti mokytojui.
* Pamokos metu stropiai mokytis, atlikti visas reikiamas užduotis, netrukdyti dirbti kitiems mokiniams.
* Išeiti iš pamokos ar mokymo įstaigos leidus tik mokytojui, auklėtojui ar gimnazijos administracijai.
* Pertraukų metu nebėgioti, netriukšmauti, nešiukšlinti, kultūringai elgtis, vykdyti budinčių mokytojų ir mokinių nurodymus, pačiam stropiai atlikti budinčiojo pareigas.
* Tausoti mokyklos inventorių, vadovėlius bei kitas mokymo priemones.
* Apie patirtą, pamatytą, girdėtą smurto ar patyčių atvejį gimnazijoje, (gimnazijos teritorijoje) pranešti klasės auklėtojui, administracijai.

**Mokinio pavyzdingo elgesio paskatinimo būdai:**

* Pagyrimas žodžiu.
* Pagyrimas raštu (padėka, diplomas).
* Apdovanojimai įvairiomis atminimo dovanėlėmis.
* Suteikiama pirmenybė dalyvauti organizuojamose kelionėse, ekskursijose, renginiuose.

**Gimnazijoje ir jos teritorijoje mokiniui draudžiama:**

* Naudoti fizinį, psichologinį smurtą: muštis, vartoti necenzūrinius žodžius, prasivardžiuoti, erzinti, spardytis, stumdytis, kumščiuotis, apkalbinėti kitus, rašinėti ant gimnazijos sienų, suolų, durų, siuntinėti nemandagias žinutes, grasinti, reikalauti pinigų ar versti meluoti, imti svetimus daiktus, pardavinėti ką nors ir pan.
* Gimnazijoje ar gimnazijos teritorijoje rūkyti, vartoti alkoholį, narkotikus ar kitas psichotropines medžiagas.
* Turėti gimnazijoje degtukus, kortas, žiebtuvėlius, dujų balionėlius, aštrius daiktus ( peilius ir kt.), ginklus, pirotechnines, sprogstamąsias medžiagas.
* Gimnazijoje ir gimnazijos teritorijoje lošti kortomis ir žaisti kitus azartinius žaidimus.
* Pamokos ar popamokinės veiklos metu naudotis mobiliaisiais telefonais, MP3 grotuvais, ausinukais. Jeigu mokinys nesilaikys šio reikalavimo, mokytojas ar gimnazijos administracija turi teisę paimti telefoną ir grąžinti jį tik tėvams (globėjams).
* Užsiėmimų metu trukdyti mokytojui ar klasės draugams dirbti.
* Pamokų ar pertraukų metu palikti gimnazijos teritoriją be klasės auklėtojo ar administracijos leidimo.
* Gadinti mokyklos inventorių.

**Nuobaudos už elgesio taisyklių pažeidimus:**

* Žodinė pastaba (pirmą kartą pažeidus elgesio taisykles).
* Įspėjimas raštu. Taikoma mokiniui praleidus be pateisinamos priežasties iki 30% pamokų per pusmetį ir besikartojančius nežymius mokinio elgesio taisyklių pažeidimus
* Pranešimas tėvams (raštu).
* Tėvų iškvietimas.
* Papeikimas (įtraukiant į asmens bylą). Taikoma mokiniui praleidus be pateisinamos priežasties nuo 31 iki 50% pamokų per pusmetį, šiose taisyklėse nustatytų mokinio pareigų nevykdymą, už įžūlų elgesį su gimnazijos bendruomenės nariais, chuliganizmą, trukdymą ugdymo procesui, necenzūrinių žodžių vartojimą, rūkymą gimnazijos teritorijoje. Mokinio nusižengimai įforminami drausmės pažyma, kuri perduodama socialinės tarnybos darbuotojui. Pasikartojus nusižengimams mokinio elgesys svarstomas vaikų gerovės komisijoje. Apie paskirtas nuobaudas informuojamas direktorius. Direktorius sprendžia apie būtinumą kreiptis į specialiąsias institucijas (vaikų teisių apsaugos tarnybą, policiją).
* Griežtas papeikimas - taikoma mokiniui praleidus be pateisinamos priežasties daugiau kaip 50% pamokų per pusmetį, sistemingą šiose taisyklėse nustatytų mokinio pareigų nevykdymą, pasikartojantį įžūlų elgesį su gimnazijos bendruomenės nariais, chuliganizmą, trukdymą ugdymo procesui, necenzūrinių žodžių vartojimą, rūkymą gimnazijos teritorijoje, alkoholinių gėrimų, narkotinių ir psichotropinių medžiagų vartojimą gimnazijoje, atvykimą į gimnaziją apsvaigus, tyčia sugadintą ar sunaikintą gimnazijos turtą.
* Pašalinimas iš gimnazijos. Mokinio pašalinimo iš mokymo įstaigos klausimas gali būti sprendžiamas už ypač grubius nusižengimus: muštynes,vagystę, alkoholio, narkotikų ir kitų psichotropinių medžiagų atsinešimą ir(ar) vartojimą, pardavimą, buvimą apsvaigus mokymo įstaigoje, pasikartojantį pamokų be rimtos priežasties praleidinėjimą, elgesį, keliantį akivaizdžią grėsmę mokymo įstaigos bendruomenės narių saugumui. Gimnazijos tarybos, mokytojų tarybos rekomendacija šalinti mokinį iš gimnazijos – taikoma, kai yra išnaudotos visos poveikio priemonės ir mokinio elgesys kelia realią ir akivaizdžią grėsmę gimnazijos bendruomenės narių saugumui

**Finansinė atsakomybė:**

* Už mokinio padarytą materialinę žalą (sulaužytą ar sugadintą inventorių, prirašinėtus suolus, suplėšytas ar pamestas knygas ir pan.) atsako pats mokinys ir jo tėvai (globėjai, rūpintojai).
* Gimnazijos administracija gali paprašyti tėvų (globėjų, rūpintojų) iki nurodyto termino sugadintą inventorių pakeisti, suremontuoti ar apmokėti remonto išlaidas pagal pateiktus dokumentus.
* Su mokinio elgesio taisyklėmis, drausmės bei auklėjamojo poveikio priemonėmis mokinius supažindina klasės auklėtojas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_